Diari Oficial de la Generalitat Valenciana


Sumari del DOGV 4583, del 09-09-2003 (2003/9825)

DECRET 167/2003, de 5 de setembre, del Consell de la Generalitat, pel qual es crea un Institut d'Educació Secundària a Valencia-Patraix i se li assigna la denominació específica Vicenta Ferrer Escrivá.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4583

Data del DOGV
:   09-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9825


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * València
    * centre d'ensenyament
    * ensenyament públic
    * ensenyament secundari

DECRET 167/2003, de 5 de setembre, del Consell de la Generalitat, pel qual es crea un Institut d'Educació Secundària a Valencia-Patraix i se li assigna la denominació específica Vicenta Ferrer Escrivá. [2003/9825]
  
Els estudis de planificació educativa van preveure la creació d'un Institut d'Educació Secundària en el districte de Patraix, identificat amb el codi 46N00026, que es va contemplar com una transformació parcial del Col·legi Públic Rodríguez Fornos. Per a obtindre la superfície necessària que exigix la composició del centre, 12 unitats d'Educació Secundària Obligatòria i 4 de Batxillerat, es va sumar als espais del citat Col·legi Públic un solar confrontant de 8.013'70 m2 cedit per l'Ajuntament de Valencia a la Generalitat, segons l'acord adoptat en sessió plenària de 26 d'abril de 2002; tot això, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar que s'ajustarà a les exigències establides en el Reial Decret 1004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
El Consell Escolar Municipal de Valencia, en sessió de l'11 de març de 2003, va adoptar acord pel qual se sol·licita que s'assigne a este centre, des de la seua creació, la denominació específica de Vicenta Ferrer Escrivá (1946-2002), a fi de reconeixer una de les persones que més intensament s'ha preocupat d'acostar la cultura valenciana, de forma àgil i pedagògica, als xiquets i les xiquetes. Les seues publicacions sobre biografies d'intel·lectuals i escriptors, sempre en formats agradables i acompanyats dels dibuixos de Pilarín Bayés, han sigut la via d'introducció al coneixement de la cultura literària i artística de moltíssims xiquets.
  
Esta proposta disposa de l'autorització de la família de l'escriptora i el Registre de Centres Docents de la Comunitat Valenciana ha certificat que no hi ha cap centre que tinga assignat una denominació tal que puga conduir a error o confusió amb la denominació proposada per a este centre, tot això en aplicació del que establixen l'article 13 de la Llei Orgànica 8/1985, de 3 de juliol, reguladora del Dret a l'Educació, i l'article 3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació; i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta de la Conselleria de Cultura, Educació i Esport, i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article únic
  
Es crea el següent centre docent:
  
Província: València.
  
Localitat: Valencia-Patraix.
  
Denominació: Institut d'Educació Secundària Vicenta Ferrer Escrivá.
  
Codi: 35838472.
  
Titular: Generalitat.
  
Domicili : c/ Vall d'Uixó, 2.
  
Composició: 12 unitats de Educació Secundària Obligatòria i 4 de Batxillerat.
  
Capacitat: 420 llocs escolars de Educació Secundària Obligatòria i 140 de Batxillerat.
  
DISPOSICIÓ ADDICIONAL ÚNICA
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 5 de setembre de 2003.
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS